
Estrada at kanyang mga kasapakat: 
Target ng mga espesyal 
na operasyon ng BHB 


Pahayag ni Gregorio “Ka Roger” Rosal 
Pambansang Tagapagsalita 
Partido Komunista ng Pilipinas 


i Joseph Ejercito Estrada at ang kanyang 

mga kasapakat sa pandarambong, 

pagnanakaw at iba pang operasyong 
kriminal ay mga lehitimong target ng mga 
espesyal na operasyon ng Bagong Hukbong 
Bayan (BHB). Ang gayong mga operasyon ay 
ekspresyon ng malalim na poot ng mamamayang 
Pilipino sa kamuhi-muhing rehimen at ambag sa 
kanilang pakikibaka upang ibagsak ang bulok sa 
kaibuturang gubyernong Estrada. 


Gayundin, alinsunod sa pahayag ng KTKS noong 
Oktubre, maaaring ilunsad ng BHB sa loob at labas 
ng mga sonang gerilya ang sumusunod na mga aksyon 
laban sa mga nakalahad na target: 


0 Mga aksyong pagparusa sa mga 
negosyong pag-aari ni Lucio Tan kabilang 
ang Fortune Tobacco, Asia Brewery at iba 
pa. Maaaring targetin ang operasyong- 
distribusyon at mga bodega nito sa mga 


sonang gerilya. 


0 Mga aksyong pagparusa sa mga 
negosyo ni Eduardo “Danding” Cojuangco 
kabilang ang San Miguel Corporation at ang 
mga subsidyaryo nito. Maaari ring 
maglunsad ng mga espesyal na operasyon 
na tumatarget sa private army ni Cojuangco 
sa Negros, Tarlac at iba pang lugar. Ang 
private army ni Cojuangco ay pawang 
pusakal sa paglabag sa mga karapatang-tao 
at pandarahas sa masang magsasaka. 


0 Pagparusa kay Gen. Panfilo Lacson 
at sa mga kampon niyang sagad-sagarang 
mga pasistang kriminal sa pulisya at militar. 
0 Pagparusa sa mga kasapakat ni 
Estrada sa hweteng kabilang na si Charlie 
“Atong” Ang, Bong Pineda, Charing 
Magbuhos at Anton Prieto na karaniwa'y 
mga despotikong panginoong maylupa rin 
sa kanilang mga lugar. 


Inilalathala ng Komite Sentral ng Partido Komunista ng Pilipinas 


O Maaaring maglunsad rin ng mga espesyal 
na operasyon laban sa Presidential Security 
Group at iba pang mga pusakal na yunit ng 
AFP laluna yaong mga may utang na dugo 
sa mamamayan at nagbibigay-proteksyon sa 
mga raket ni Estrada at mga kasapakat niya. 


Ipinaaalala rin na nananatiling may-bisa ang 
kautusan ng Komite Sentral ng Partido para sa 
pagbubuo ng mga espesyal na yunit ng BHB upang 
arestuhin ang mga kamag-anak ng yumaong si 
Marcos, laluna sina Imelda at Ferdinand, Jr., pati na 
ang mga pangunahing alipures ng pasistang diktador. 
Nagkakaroon ng bagong bigat at kakagyatan ang 
kautusang ito matapos na kinandili ni Estrada ang 
mga Marcos at ipagsanggalang sila sa mamamayang 
sumisigaw ng katarungan para sa mga 
kalapastanganang idinulot ng batas militar. 

Maaaring tukuyin ng mga yunit ng BHB ang iba 
pang mga target batay sa kaalaman na matitipon nila 
hinggil sa interes at iba pang operasyon ni Estrada at 


ng kanyang mga kasapakat sa mga sonang kinikilusan 
ng mga rebolusyonaryong armadong pwersa. 
Hinihikayat ng Partido ang mamamayan at iba pang 
pwersa na ipaabot sa mga yunit ng BHB ang mga 
makabuluhang impormasyon na makatutulong sa 
ikatatagumpay ng mga operasyon ng BHB. 

Ang paglulunsad ng ganitong mga espesyal na 
operasyon ay alinsunod sa prinsipyo ng matagalang 
digmang bayan. Isinasagawa ito kaakibat ng tuluy- 
tuloy at lahatang-panig na pagpapaigting ng 
armadong pakikibaka, pagpapalakas ng mga 
pakikibakang antipyudal, at pagpapalawak at 
pagpapatatag ng rebolusyonaryong baseng masa sa 
kanayunan. 

Naninindigan ang Partido na ang diin ng paglaban 
upang ibagsak si Estrada ay nasa pagkilos ng milyun- 
milyong mamamayan sa mga di armado, mapayapa 
ngunit militanteng protesta sa lansangan. 
Gayunpaman, kinakailangang ilunsad ng BHB ang 

